ai4bharat/Pralekha huggingface dataset:
وزیراعظم کا دفتر
وزیر اعظم نے مغربی بنگال کے کچھ حصوں میں آسمانی بجلی گرنے سے جانوں کے زیاں پر تعزیت کا اظہار کیا
وزیر اعظم جناب نریندر مودی نے مغربی بنگال کے کچھ حصوں میں آسمانی بجلی گرنے سے جانوں کے زیاں پر دکھ کا اظہار کیا ہے۔
اپنے ایک ٹویٹ میں، وزیر اعظم نے کہا، ’’میں غم کی اس گھڑی میں ان تمام لوگوں کے ساتھ شریک ہوں جنہوں نے مغربی بنگال کے کچھ حصوں میں آسمانی بجلی گرنے کی وجہ سے اپنے عزیز و اقارب کو کھو دیا ہے۔ جو لوگ زخمی ہوئے ہیں، میں ان کے جلد صحت یاب ہونے کی دعا کرتا ہوں۔‘‘
سٹرک ٹرانسپورٹ اور شاہراہوں کی وزارت
بی ایس –VI موٹرگاڑیوں کی تیاری کے بعد ان میں تبدیلیاں کرنے سے متعلق اطلاع نامہ
سڑک ٹرانسپورٹ اورشاہراہوں کی وزارت نے بموجب جی ایس آر، 625 مورخہ 11اگست ، 2022، گیس سے چلنے والی بی ایس -VI کے بارے میں سی این جی اورایل پی جی کو نصب کرنے اور 3.5ٹن سے کم وزن والی بی ایس –VIموٹرگاڑیوں کے کیس میں ایل پی جی /سی این جی انجنوں کے ساتھ ڈیزل انجنوں کو تبدیل کرنے کے سلسلے میں ایک نوٹیفکیشن جاری کیا ہے ۔
اب آئندہ سے اخراج سے متعلق بی ایس –IVضابطوں پرعمل درآمد کرنے والی موٹرگاڑیوں میں سی این جی اورایل پی جی نصب کرنے کی اجازت ہوگی۔
گزٹ نوٹیفکیشن ملاحظہ کرنے کی غرض سے یہاں کلک کریں ۔
محنت اور روزگار کی وزارت
PMRPY کے ذریعہ نئے روزگار کی تشکیل
نئی دہلی 10 مارچ 2021: حکومت نے 2016 سے پردھان منتری روزگار پروتساہن یوجنا لاگو کی ہے جس کا مقصد نئے روزگار کے مواقع پیدا کرنے کے لئے آجروں کی حوصلہ افزائی کرنا اور بے قاعدہ کارکنوں کو باقاعدہ کارکنوں کے زمرے میں شامل کرنا ہے۔ اس اسکیم کے تحت حکومت ملازمین کے پروویڈنٹ فنڈ اور ملازمین کی پنشن اسکیم  میں آجر کا پورا حصہ یعنی بارہ فی صد ادا کررہی ہے جو نئے ملازم کے لئے ملازمین کے پرویڈنٹ فنڈ آرگنائزیشن کے ذریعہ دیا جاتا ہے۔ ادارے کی جانب سے فائدہ اٹھانے والے ملازم کے رجسٹریشن کی آخری تاریخ 31 مارچ 2019 تھی۔ 31 مارچ 2019 تک رجسٹرڈ ہونے والے مستفیدین اسکیم کے تحت تین سال تک فائدے حاصل کرسکیں گے۔ تین مارچ 2021 تک 1.52 اداروں کے ذریعہ 1.21 کروڑ مستفدین کو یہ فائدے پہنچائے جاچکے تھے۔
آتم نربھر بھارت روزگار یوجنا  اسکیم یکم اکتوبر 2020 سے لاگو کی گئی ہے۔ سماجی تحفظ کے ساتھ روزگار کے نئے مواقع پیدا کرنے اور کووڈ-19 عالمی وباء کے دوران روزگار کے نقصانات کا ازالہ کرنے کے لئے یہ اسکیم وضع کی گئی ہے۔ABRYکے تحت حکومت ہند آجر کا 12 فی صد اور ملازم کا 12 فی صد حصہ دانوں دو سال تک ادا کررہی ہے جو کہ EPFO رجسٹرڈ اداروں کے روزگار کی تعداد کو دیکھتے ہوئے ہوگا یا صرف ملازم کے حصہ کی ادائیگی ۔
اس کے علاوہ حکومت نے پردھان منتری غریب کلیان یوجنا کا آغاز کیا جس کے تحت حکومت ہند نے ملازمین کے پرویڈنٹ فنڈ کے تحت بارہ فیصد آجر کا حصہ اور بارہ فی صد ملازم کا حصہ دونوں ادا کیا ہے۔ مارچ سے اگست 2020 تک مجموعی طور پر تنخواہ کا 24 فی صد ادا کیا گیا جو ان اداروں پر لاگو ہوتا تھا جہاں سو تک ملازمین کام کررہے ہوں اور ان میں سے 90 فی صد کی تنخواہ پندرہ ہزار روپے سے کم ہو۔
محنت اور روزگار کے وزیر مملکت سنتوش کمار گنگوار نے یہ اطلاع آج راجیہ سبھا میں ایک تحریری جواب میں دی۔
وزارت دفاع
پلوں کے دیسی نظام کی ہندوستانی فوج میں شمولیت
نئی دہلی30 دسمبر2020:آتم نربھرتا کی جانب کوششوں کے تسلسل میں اور نجی صنعت اور DRDO کے اشتراک سے ہندوستانی فوج نے10 میٹر والے مختصر وقفے والے تین سیٹ شامل کئے ہیں جنہں 29 دسمبر 2020 کو لارسن اینڈ ٹوبرو لمیٹڈ کے تالے گاؤں مرکز میں باقاعدہ طور سے سونپا گیا۔
یہ سازوسامان اپنی فورسز کو کارروائیوں کے دوران تیزی سے خلیج باٹنے کی صلاحیت کے ساتھ فورسز کی نقل وحرکت میں اہم کردار ادا کرے گا۔
اس کے ذریعہ ہماری مسلح افواج کو غیر ملکوں میں تیار سازوسامان سے نجات ملے گی اور ان کی جگہ اندرونِ ملک ڈیزائن کئے گئے اور تیار کرکے فراہم کئے گئے پل حاصل ہوں گے۔ تمام فریقوں نے تمام آزمائشوں پر کھرا اترنے اور حکومت کے ‘میک ان انڈیا’ اقدام کو بروئے کار لاتے ہوئے مشترکہ کوششیں کی ہیں جس کا مقصد ہندوستان فوج کی دفاعی ضروریات کو پورا کرنے میں مکمل خودکفالت کو یقنی بنانا ہے۔
وزارت سیاحت
وزارت سیاحت نے ہندوستان کے شمال مشرقی خطے کے لئے 1300کروڑ روپے سے زیادہ کے 16پروجیکٹوں کو منظوری دی ہے:جناب جی کشن ریڈی
نئی دہلی،07؍فروری؍2022:
سیاحتی مقامات کی نشاخت اور ان کی ترقی بنیادی طورسے متعلقہ ریاستی سرکار ؍مرکز کے زیر انتظام ریاست کی انتظامیہ کی ذمہ داری ہے۔ حالانکہ وزارت سیاحت اپنے ’سودیش درشن‘منصوبے کے تحت ملک میں سیاحت سے جڑے بنیادی ڈھانچے کی ترقی کے لئے ریاستی سرکار؍مرکز کے زیر انتظام ریاست کی انتظامیہ؍مرکزی ایجنسیوں وغیرہ کو فنڈ فراہم کرتی ہے۔ وزارت سیاحت نے اس منصوبے کے تحت ہندوستان کے شمال مشرقی خطے کے لئے کل 1337.63کروڑ روپے کے 16پروجیکٹوں کو منظوری دی ہے۔وزارت سیاحت نے اپنی ’سودیش درشن‘منصوبےکے تحت آسام میں دو پروجیکٹوں کو منظوری دی۔
وزیر سیاحت جناب جی کشن ریڈی نے یہ معلومات آج لوک سبھا میں ایک سوال کے تحریری جواب میں دی۔
سماجی انصاف اور تفویض اختیارات کی وزارت
مہاتما گاندھی کے یوم پیدائش کے موقع پر وزیر اعظم نریندر مودی نے دیویانگ جن کے لیے ملک کے پہلے ہائی ٹیک کھیلوں کے تربیتی مرکز کا افتتاح کیا
مہاتما گاندھی کے یوم پیدائش کے موقع پر، وزیر اعظم جناب نریندر مودی نے مدھیہ پردیش کے گوالیار میں، سابق وزیر اعظم جناب اٹل بہاری واجپائی کے نام سے منسوب دیویانگ جن کے لیے ملک کے پہلے ہائی ٹیک کھیلوں کے تربیتی مرکز کا افتتاح کیا۔ انہوں نے معذور افراد کی تعریف کی اور اس بات پر روشنی ڈالی کہ پچھلی حکومت نے ان پر توجہ نہیں دی اور یہ حکومت دیویانگ جن کے لیے پرعزم ہےاور ان کی پوجا کرتی ہے۔ وزیراعظم نے تقریب کے دوران کئی دیگر اقدامات کا بھی آغاز کیا۔ اس موقع پر سماجی انصاف اور تفویض اختیارات کے وزیر ڈاکٹر وریندر کمار بھی موجود تھے۔
اس سے قبل، سماجی انصاف اور تفویض اختیارات کےوزیر جناب ڈاکٹر وریندر کمار نے تعمیر شدہ اسٹیڈیم کا جائزہ لیا۔ یہ اہم اقدام کھیلوں کی شمولیت اور سب کے لیے رسائی کو فروغ دینے کے لیے ہمارے ملک کے عزم کی نشان دہی کرتا ہے۔ اٹل بہاری ٹریننگ سنٹر برائے معذور کھیل معذور افراد کو کھیلوں میں مساوی مواقع فراہم کرنے، ان کی صلاحیتوں کو فروغ دینے اور مختلف کھیلوں کے شعبوں میں ان کی شرکت کی حوصلہ افزائی کرنے کی طرف ایک اہم قدم کی نمائندگی کرتا ہے۔ اس اسٹیڈیم میں ملک بھر سے معذور کھلاڑی پریکٹس اور ٹریننگ کر سکتے ہیں۔
یہ افتتاحی تقریب ایک جامع اور قابل رسائی کھیلوں کے ماحولیاتی نظام کو فروغ دینے کے لیے ہماری لگن کو ظاہر کرنے کے لیے ایک پلیٹ فارم کے طور پر کام کرے گی۔ ہمارا ماننا ہے کہ کھیلوں میں رکاوٹوں کو دور کرنے اور افراد کی جسمانی صلاحیتوں سے قطع نظر متاثر ہونے کی طاقت ہے۔
اٹل بہاری ٹریننگ سینٹر فار ڈس ایبلٹی اسپورٹس ایک جدید ترین سہولت ہے جو معذور کھلاڑیوں کی تربیت اور ترقی کے لیے وقف ہے۔ اس میں عالمی معیار کا بنیادی ڈھانچہ اور کوچنگ عملہ موجود ہے تاکہ معذور کھلاڑیوں کے لیے بہترین ممکنہ تربیتی ماحول فراہم کیا جا سکے۔ اس موقع پر سکریٹری راکیش اگروال بھی اپنے افسران کے ساتھ موجود تھے۔
جل شکتی وزارت
بارش اور سیلاب کی صورت حال کے بارے میں مختصر جانکاری
گجرات اور مغربی راجستھان میں کچھ مقامات پر انتہائی بھاری بارش کے ساتھ موسلادھار بارش جبکہ چند مقامات پر بھاری سے بہت بھاری بارش ہوئی ہے۔ 19 مراکز  میں شدید سیلاب کی صورتحال ہے اور 30 مراکز  میں معمول کے سیلاب کی صورتحال سے زیادہ سیلاب کی صورت حال ہے۔
چوبیس بیراجوں اور پشتوں  کے لئے سیلاب کی پیشن گوئی جاری کردی گئی ہے۔ تفصیلات درج ذیل لنک پر دیکھیhttp://cwc.gov.in/sites/default/files/cfcr-cwcdfb31082020_5.pdf جا سکتی ہیں۔
مغربی راجستھان اور کچھ میں الگ الگ جگہوں پر بھاری سے بہت بھاری بارش ہونے کا امکان ہے۔ اس کے بعد اس میں نمایاں کمی واقع ہونے کا بہت امکان ہے۔ شمال مغربی ہندوستان اور مغربی ہمالیائی خطے میں 02 اور 03 ستمبر ، 2020 کے دوران الگ الگ جگہوں پر بھاری بارش ہونے کا امکان ہے۔ جزیرہ نما ہندوستان میں بارش کی شدت یکم ستمبر سے بہت زیادہ بڑھنے کا امکان ہے۔ جنوبی ساحلی کرناٹک ، کیرالہ اور تمل ناڈو میں 02 اور 03 ستمبر 2020 کو الگ الگ جہگوں پر بھاری سے بہت زیادہ بھاری بارش ہونے کا امکان ہے۔
اوڈیشہ کے ضلع انگول میں برہمانی ندی پر واقع رینگالی پشتہ اپنے ایف آر ایل سے اوپر بہہ رہا ہے۔ اگلے 4 دن کے دوران اوڈیشہ کے ضلع کینڈوجر میں تیز بارش  کی پیش گوئی ہے۔ آبی ذخائر کے اس علاقے میں اتنی تیز بارش کی وجہ سے پانی کے بہاو میں اچانک اضافے پر قریبی نظر رکھنے کی ضرورت پڑے گی۔
بارش میں نمایاں کمی کے سبب مہاراشٹر کے بھنڈارا ضلع میں وین گنگا ندی کی آبی سطح میں گراوٹ آنے لگی ہے لیکن شدید سیلاب کی صورتحال والا بہاو جاری ہے۔ ضلع بھنڈارہ کی وین گنگا ندی پر گوسیکھرد پروجیکٹ میں پانی کا بہاو کم ہو رہا ہے۔ گوسیکھرد پروجیکٹ سے پانی کا اضافی بہاو جاری کیا گیا ہے جس کی وجہ سے مہاراشٹرا کے ضلع گڈچیرولی میں وین گنگا ندی کی آبی سطح بڑھ رہی ہے۔
بارش میں نمایاں کمی کے باعث نرمدا ندی اپنے اوپری نشان سے گرنے لگی ہے۔ مدھیہ پردیش کے ہوشنگ آباد ضلع میں سیلاب کی شدید صورتحال بدستور جاری ہے۔ اندراساگر ، اومکریشور اور سردارسروور ڈیم میں پانی کے بھاری بہاو کا سلسلہ ابھی بھی جاری ہے۔ سردار سروور ڈیم کی طرف سے چھوڑے گئے پانی نے نرمدا ضلع کے گرودیشوراور گجرات کے بھروچ ضلع کے بھروچ میں سیلاب کی سنگین صورت حال پیدا کر دی ہے۔
بارش میں کمی ہونے کے سبب چھتیس گڑھ اور اوڈیشہ میں مہاندی اور اس کی معاون ندیوں کی آبی سطح میں تیزی سے گراوٹ آنے کا امکان ہے۔۔ تاہم سمبل پور ، بھدرک ، جاجاپور ، کٹک ، انگول ، میوربھنج ، اوڈیشہ میں کیندوجھارر اور چھتیس گڑھ کے رائے پور اور چمپا میں گہری نگاہ رکھی جا رہی ہے۔
چمبل ندی اور اس کی معاون ندیاں مدھیہ پردیش کے مندسور ضلع میں گاندھی ساگر ، چتور گڑھ ضلع میں رانا پرتاپ ساگر اور راجستھان کے ضلع جھالاواڑ میں کالی سندھ باندھ میں پانی کے بہاو میں کمی آ رہی ہے۔
جنوبی ساحلی کرناٹک ، کیرالہ اور تمل ناڈو میں اگلے 3 دن میں بھاری سے انتہائی بھاری بارش کی پیش گوئی کی گئی ہے۔ اپر کاویری بیسن میں آبی ذخائر میں پانی کے بہاو میں اضافے کی توقع ہے۔
مذکورہ بالا تمام ریاستوں اور اضلاع میں آئندہ تین سے چار دن تک سخت نگرانی رکھی جائے گی۔ مشورہ دیا جاتا ہے کہ ڈیموں میں پانی کے بہاؤ میں تیزی پر قریبی نظر رکھنی ہوگی۔ ان ذخائر میں سے پانی کو متعلقہ ضابطے اور معیاری آپریٹنگ طریقہ کار کے مطابق چھوڑا جاسکتا ہے۔ حالانکہ ایسا کرنے سے پہلے پانی کے تیز بہاو والے علاقوں کے لوگوں کو پیشگی طور پر اطلاع دینا ضروری ہے۔ ریل کی پٹریوں اورسڑکوں کے آس پاس اور ان ندیوں پر بنے پلوں پر زیادہ چوکسی برقرار رکھنی ہوگی اور کسی بھی واقعے سے بچنے کے لئے مناسب ٹریفک کو منظم کرنا ہوگا۔
جل شکتی وزارت
گاندھی جینتی کے موقع پر این ایم سی جی کے ذریعہ جمنا گھاٹ پر صفائی مہم کا اہتمام
نئی دہلی۔ 02 اکتوبر سوچھتا ہی سیوا مہم اور گاندھی جینتی کی تقریب کے ایک حصے کے طور پر ، نیشنل مشن فار کلین گنگا  کی جانب سے 2 اکتوبر کو کالندی کنج  کے جمنا گھاٹ پر صفائی مہم کا اہتمام کیا گیا۔ این ایم سی جی کے اسٹیک ہولڈرز اور شراکت داروں بشمول گنگا وچار منچ ، ٹری کریز فاؤنڈیشن ، گنگا سمگر ، جمنا مشن کے رضاکاروں، مقامی بلدیاتی اداروں نے اس پروگرام میں شرکت کی۔ این ایم سی جی ٹیم کی قیادت جناب راجیو رنجن مشرا ، ڈائریکٹر جنرل ، این ایم سی جی نے کی جنہوں نے تمام شرکاء کا استقبال کیا ۔ ندی کی یکسر تبدیلی کے عہد کے اعادہ کے لیے گنگا کا حلف دلایا گیا۔ جناب اشوک کمار سنگھ ای ڈی  نے بھی شرکت کی۔
شرم دان ٹیموں کو دو حصوں میں تقسیم کیا گیا تھا - گھاٹ کے ایک جانب وچار منچ ، مغربی اتر پردیش یونٹ کے رضاکار بشمول بھرت پاٹھک، قومی کنوینر اور جناب سی پی چوہان بھی شریک تھے۔ گنگا وچار منچ ایک رضاکار انہ پلیٹ فارم ہے جو این ایم سی جی کے مختلف اسٹیک ہولڈروں کے درمیان باہمی مذاکرات اور سرگرمیوں کا تال میل بناتا ہے۔ گنگا سمگر کی محترمہ نندیتا پاٹھک نے بھی اپنی ٹیم کے ساتھ شرکت کی۔
گھاٹ کے دوسری طرف این ایم سی جی کے عہدیداروں ، جمنا مشن ، ٹری کریز فاؤنڈیشن اور دیگر نےصفائی مہم میں حصہ لیا۔ ٹری کریز فاؤنڈیشن ایک غیر منافع بخش ادارہ ہے جو درختوں ، ندیوں ، ماحولیاتی نظام اور ماحولیات کے لیے پرعزم ہے۔ محترمہ بھاونا بڈولا کی سربراہی میں ٹری کریز فاؤنڈیشن ، قومی دارالحکومت کے علاقے میں جمنا کے گھاٹوں پر باقاعدگی سے صفائی کی سرگرمیوں کا اہتمام کرتی ہے۔ نمامے گنگے پروگرام میں بچوں اور نوجوانوں کو شامل کرنے کے مقصد سے ایک خاص آن لائن کیوئز "گنگا کیوسٹ" انعقاد کرنے کے لیے ٹری کریز فاؤنڈیشن این ایم سی جی کے ساتھ کام کر رہا ہے۔
جناب راجیو رنجن مشرا ، ڈائریکٹر جنرل ، این ایم سی جی ، جنہوں نے سب سے آگے رہ کر مہم کی قیادت کی ، انہوں نے نہ صرف دریائے گنگا بلکہ اس کی معاون ندیوں کے از سرنو احیاء کی اہمیت پر زور دیا تاکہ گنگا ندی کی سوچھتا کو واپس لایا جا سکے۔ گنگا کی معاون ندیوں جیسے جمنا ، ہنڈن ، رام گنگا ، کوسی وغیرہ نمامی گنگے پروگرام کا حصہ ہے اور گنگا کی معاون ندیوں کی صفائی کے لیے کئی منصوبوں کی منظوری دی گئی ہے۔
انہوں نے مزید کہا کہ گاندھی جینتی کے علاوہ ملک آزادی کا امرت مہوتسو بھی منا رہا ہے اور گنگا وچار منچ کے رضاکاروں کے ذریعہ گنگا بیسن کے اہم علاقوں میں واقع ریاستوں کے مختلف حصوں میں اسی طرح کی سرگرمیوں کا انعقاد کیا جا رہا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-9642
(Visitor Counter : 114
وزارت دفاع
اسٹارٹ اپ اداروں کو فروغ دینے کے لیے ’ڈیئر ٹو ڈریم‘ اسکیم
آج راجیہ سبھا میں ڈاکٹر کے لکشمن کو دیے گئے ایک تحریری جواب میں دفاع کے وزیر مملکت جناب اجے بھٹ کے ذریعہ یہ اطلاع فراہم کی گئی کہ گذشتہ تین برسوں کے دوران دفاع اور ایرو اسپیس کے شعبہ میں اختراع کی غرض سے افراد اور اسٹارٹ اپ اداروں کو فروغ دینے کے لیے تین ’ڈیئر ٹو ڈریم‘ مقابلوں کے تحت مجموعی طور پر 5637 درخواستیں موصول ہوئیں۔ گذشتہ تین برسوں کے دوران ڈیئر ٹو ڈریم مقابلوں کے تحت مجموعی طور پر موصول شدہ 5637 درخواستوں میں سے کل 52 افراد اور 34 اسٹارٹ اپ اداروں کو منظوری دی گئی۔ اب تک 07 پروجیکٹوں کو منظوری دی جا چکی ہے اور انہیں ڈیئر ٹو ڈریم مقابلے کے فاتحین کو تفویض کیا جا چکا ہے۔
دفاع اور ایرواسپیس کے میدان میں اختراعی خیالات کے لیے اختراع کاروں، صنعت کاروں، 18 برس سے زائد کی عمر کے افراد اور اسٹارٹ اپ اداروں  کو ایک پلیٹ فارم پر لانے کی غرض سے ، ڈی آر ڈی او2019 سے ہر سال ڈیئر ٹو ڈریم مقابلے کا اہتمام کر رہا ہے۔ اندراجات کی جانچ کے لیے انتخاب کا معیار تجویز کی تکمیل، سائنسی درستگی، ڈیزائن کی تکمیل، میرٹ، تکنیکی تیاری کی حاصل شدہ سطح اور اختراع ہے۔
اس اسکیم سے منتخبہ افراد/کمپنی مستفید ہو رہی ہیں کیونکہ ڈی آر ڈی او تکنالوجی ترقیاتی فنڈ  اسکیم کے توسط سے منظورشدہ آئیڈیاز کو ابتدائی شکل میں لانے کے لیے ان کو تعاون فراہم کرتا ہے۔
وزارت سیاحت
سیاحت کی وزارت 26 سے 31 جنوری 2023 تک لال قلعہ کے سبزہ زار میں چھ روزہ میگا ایونٹ ’’بھارت پرو ‘‘ کا انعقاد کرے گی
پروگرام کے مقام پریوم جمہوریہ پریڈ کی کچھ بہترین جھانکیاں پیش کی جائیں گی
اہم خصوصیات:
علاقائی ثقافتی مراکز کے ساتھ ساتھ ریاستوں/مرکز کے زیر انتظام علاقوں کے ثقافتی دستوں کے ذریعہ ثقافتی مظاہرہ، آل انڈیا فوڈ کورٹ اور 65 دستکاری کے اسٹالوں کے ساتھ آل انڈیا کرافٹس بازار اس پروگرام کا حصہ ہوں گے۔
حکومت ہند کے ذریعہ یوم جمہوریہ کی تقریبات کے ایک حصے کے طور پر 26 سے 31 جنوری 2023 تک دہلی کے لال قلعہ کے سبزہ زار اور گیان پتھ پر چھ روزہ میگا ایونٹ ’’ بھارت پرو‘‘ کا انعقاد کیا جا رہا ہے۔
اس انعقاد کے لئے سیاحت کی وزارت کو نوڈل وزارت کے طور پر نامزد کیا گیا ہے، جس میں انعقاد کی جگہ پر یوم جمہوریہ کی بہترین پریڈ جھانکی کا مظاہرہ ، علاقائی ثقافتی مراکز کے ساتھ ساتھ ریاستوں/مرکز کے زیر انتظام علاقوں کے ثقافتی دستے ، پین انڈیا فورٹ کورٹ اور پین – انڈین کرافٹ بازار جس میں 65 دستکاری اسٹال شامل ہیں ،توجہ کا مرکز ہوں گے۔ اس پروگرام کا افتتاح 26 جنوری 2023 کو شام 5:30 بجے ہوگااور 26 جنوری 2023 کو شام 5:30 سے رات 10:00 بجے تک اور 27 سے 31 جنوری 2023 تک دوپہر 12:00 سے رات 10:00 بجے تک لوگوں کے لئے کھلا رہے گا ۔اس انعقاد سے سبھی دنوں میں بڑی تعداد میں لوگوں کی آمد متوقع ہے۔
اس سے قبل 2016، 2017، 2018، 2019 اور 2020  میں لال قلعہ کے سامنے سبزہ زار اور گیان پتھ پر بھارت پرو کا انعقاد کیا گیا تھا ۔ لال قلعہ کے سامنے سبزہ زار اور گیان پاتھ پر دو سال کے قفے کے بعد فزیکل ایونٹ کا انعقاد کیا جارہا ہے۔ اس پروگرام میں فوڈ فیسٹیول، دستکاری میلہ، لوک اور قبائلی رقص کا مظاہرہ ، ثقافتی دستوں کے ذریعہ فن کا مظاہرہ ، یوم جمہوریہ کی جھانکی کی نمائش ، لال قلعہ کی روشنیوں زیبائش وغیرہ شامل ہوں گی۔ اس تقریب کے دوران دیکھو اپنا دیش، ایک بھارت شریشٹھ بھارت، جی 20 اور مشن لائف کے لئے برانڈنگ اور پروموشنز بھی شامل ہوں گی۔
چھ روزہ پروگرام میں مندرجہ ذیل اہم حصہ ہوں گے:
علاقائی کھانوں کی نمائش اور فروخت
• فوڈ کورٹ
• ریاستی حکومت کے ذریعہ اسٹال۔
• آئی ایچ ایم کے ذریعہ اسٹال
• فوڈ وینڈر کے ذریعہ اسٹال
• فوڈ نمائش 
دستکاری اور ہینڈلوم
• ترقیاتی کمشنر، ہینڈلوم کے ذریعہ اسٹال
• ریاستی حکومتوں کے ذریعہ اسٹال
• کے وی آئی سی ، ٹرائی فیڈ کےذریعہ اسٹال
ثقافت اور وراثت
علاقائی ثقافتی مرکز  کے ذریعہ رقص کا مظاہرہ
• ریاستوں/مرکز کے زیر انتظام علاقوں کے ذریعہ فن کا مظاہرہ
• خصوصی پرفارمنسز
•جھانکی کی نمائش
مرکزی حکومت کی وزارتوں اور تنظیموں کی حصولیابیاں اور اہم پروگرام
ایکٹیوٹی زون
• نکڑ ناٹک
• کوئز
• پینٹنگ مقابلے
• ٹورازم یووا کلب، اسکول/کالج کی شراکت داری
•تجرباتی زون
سائنس اور ٹیکنالوجی کی وزارت
اسپیرولیناسے حاصل اسمارٹ انجکٹیبل ہائیڈروجیل اندرونی چوٹوں کو تیزی ٹھیک کرنے میں مدد کرسکتاہے اورذیابیطس کے مریضوں کے لئے مفید ہوسکتاہے :آئی این ایس ٹی سائنسداں
زخموں کو ٹھیک کرنے کے معاملے میں تالیف شدہ ہائیڈروجیل ہرعمرکے افراد کے لئے مفید ہوگا:آئی این ایس ٹی سائنسداں
نئی دہلی ، 19نومبر: اسپیرولیناسے حاصل ایک انجکٹیبل ہائیڈروجیل اندرونی چوٹوں کو ٹھیک کرنے میں اورذیابیطس کے مریضوں کے لئے مفید ہوسکتاہے ۔
ذیابیطس کے مریضوں کے زخموں پرباربارپٹی کرنے سے اس کے ٹھیک ہونے کے امکانات پربرااثرپڑتاہے جب کہ علاج کی پیچیدگیوں کی وجہ سے اندرونی زخموں کی شفایابی کااندازہ لگانامشکل ہوتاہے ۔
اس ضرورت کی تکمیل کے لئے انسٹی ٹیوٹ آف نینو سائنس اینڈ ٹکنالوجی  ، موہالی ،جو سائنس اورٹکنالوجی کی وزارت کے تحت ایک خود مختارادارہ ہے ، کے سائنسدانوں نے حال ہی میں کپاکاراگینم جو پانی میں حل ہوجانے والا ایک پالیسیکرائیڈ مادہ ہے اور سرخ سمندری گھاس اورا سپیرولینا میں سی ۔فائکوسیانن نامی پروٹین میں پایاجاتاہے ،ایک انجکٹیبل ہائیڈروجیل تیارکیاہے ۔
سائنس دانوں نے کپاکاراگینم کی جیل بنانے کی خصوصیت کا سی ۔فائکوسیانن کرکے ایک انجیکٹیبل زخموں پر پٹی کا میٹرکس بنایا ہے جو جو زخموں کو تیزی سے ٹھیک کرتا ہے، اور اس کی اثر پذیری کا بروقت جائزہ لینے میں بھی مدد کرتا ہے۔ یہ میٹرکس حیاتیاتی طور پر انتہائی موافق ہے۔ یہ تحقیق ایکٹا بائیو مٹیریلیا نامی سائنسی جریدے میں شائع ہوئی جس میں ثابت کیا گیا کہ یہ خون کے دوران کو کم کرنے کی صلاحیت گہری چوٹ لگنے کی حالتوں میں بہتر صلاحیت کا مظاہرہ کرتی ہے۔
ہائیڈروجیل میٹرکس جسے ڈاکٹرسرجیت کرناکراوران کے گروپ نے تیارکیاہے فلوری مادہ ہے اورنیئرانفراریڈ امیجنگ  کرسکتاہے ۔ اس طرح اس کے ذریعہ زخموں کی شفایابی کاجائزہ لینے میں مدد ملتی ہے جو زخم میں ہائیڈروجیل بھرکے تھری ڈی امیجیس کے ذریعہ حاصل کیاجاسکتاہے ۔
زخم کی تہہ کی گہرائی میں ترمیم کرنے سے زخموں کی فیصد بحالی کا پتہ چل سکتا ہے۔ اس طرح کی امیجنگ اندرونی چوٹوں اور ذیابیطس کے مریضوں میں زخموں کو ٹھیک کرنے کی بروقت صورت حال بتا سکتی ہے، عموماً ایسی صورتوں میں زخموں کے ٹھیک ہونے کی صورت حال جاننا ایک چیلنج ہے۔ کپاکاراگینم کا سوزش کے تئیں ردعمل اور تیزی سے خون جمانے کی قابلیت  اس کے زخموں کی صحتیابی کی صلاحیت کو مزید تقویت دیتا ہے۔
ہائیڈروجیل کو کپا کاراگینم مونومر کو سی فائیکو سیانن کے ساتھ آیونک کراس لنکنگ کے ذریعے بنایا گیا تھا، جو مسام دار مادے کا باہمی مربوط نیٹ ورک فراہم کرتا ہے اور میکانکی سختی پیدا کرتا ہے۔ یہ مسام داری زخم میں غذائیت کو پہچانے اور دیگر خلیوں کو داخل ہونے میں مدد کرتی ہے۔
آئی این ایس ٹی گروپ کے مطابق تالیف شدہ ہائیڈروجیل ہر عمر کے افراد کے زخموں کو ٹھیک کرنے میں فائدہ مند ثابت ہوگا۔ اس کی انجیکشن سے لگانے کی خصوصیت مریضوں کے پیٹ کی جھلی کو کھولے بغیر اندرونی چوٹوں تک پہنچانےمیں معاون ہوتی ہے۔ اس ہائیڈروجیل مین انتہائی بلندی پر سردی سے ہونے والے زخم کو ٹھیک کرنے کا امکان بھی مضمر ہے۔
ٹیم اب کپا سی آر جی سی پی سی ہائیڈروجیل کے طریق کار کا پتہ لگانے کی کوشش کر رہی ہے اور زخموں کی صحتیابی اور ٹھیک کرنے کی خصوصیات کے عمل کی جانچ کر رہی ہے۔
( مقالے کالنک :ایکٹابایومیٹریلیا۔ 2020, 109, 121-131, DOI
https://doi.org/10.1016/j.actbio.2020.03.023
بندرگاہوں، جہاز رانی اور آبی راستوں کی وزارت
جناب سربانند سونووال چنئی میں بندرگاہوں، آبی گزرگاہوں اور ساحلوں کے قومی ٹکنالوجی مرکز (این ٹی سی ڈبلیو پی سی، آئی آئی ٹی ایم کے ڈسکوری کیمپس کا افتتاح کریں گے
بندرگاہوں، جہاز رانی اور آبی گزرگاہوں اور آیوش کے مرکزی وزیر جناب سربانند سونووال 24 اپریل 2023 کو چنئی، تمل ناڈو میں بندرگاہوں، آبی گزرگاہوں اور ساحلوں کے قومی ٹکنالوجی مرکز (این ٹی سی ڈبلیو پی سی، آئی آئی ٹی ایم کے ڈسکوری کیمپس کا افتتاح کریں گے ۔
ساگر مالا پروگرام کے تحت، آئی آئی ٹی چنئی میں 77 کروڑ روپے کی لاگت سے این ٹی سی ڈبلیو پی سی قائم کیا گیا ہے۔ یہ انسٹی ٹیوٹ وزارت کے ایک تکنیکی شعبہ کے طور پر کام کرتا ہے اور بندرگاہوں اور جہاز رانی کے شعبے کو درپیش مختلف چیلنجوں کا حل فراہم کرنے کے لیے جدید ترین ٹیکنالوجیز اور ایپلیکیشن مصنوعات بھی تیار کرتا ہے۔
اس انسٹی ٹیوٹ کے پاس بندرگاہ، ساحل، آبی گزرگارہ جیسے تمام شعبوں میں ریسرچ اور مشاورتی نوعیت کی ڈی 2 اور ڈی 3 کرنے کے لیے عالمی معیار کی صلاحیتیں موجود ہیں۔ سمندر کی ماڈلنگ، ساحلی اور ساحلی بہاؤ کا تعین، تلچھٹ کی نقل و حمل اور مورفو ڈائنامکس، نیویگیشن اور مینیوورنگ کی منصوبہ بندی، ڈریجنگ اور سلٹیشن کا تخمینہ، پورٹ اور کوسٹل انجینئرنگ میں مشاورت - ڈھانچے اور بریک واٹرس کی ڈیزائننگ، خود مختار پلیٹ فارمز اور گاڑیوں کا تجربہ بہاؤ اور ہل کے تعامل کی ماڈلنگ، ایک سے زیادہ ہلوں کی ہائیڈرو ڈائنامکس، بندرگاہ کی سہولیات کے ساتھ مل کر سمندری قابل تجدید توانائی کچھ ایسے شعبے ہیں جہاں ملک کے فائدے کے لیے پہلے ہی مہارت تیار کی جا چکی ہے۔
یہ ادارہ مذکورہ بالا شعبوں میں ملک کے میک ان انڈیا اورخود انحصار ہندوستان جیسے اقدامات کو بااختیار بنا رہا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
4388
(Visitor Counter : 56
وزارت دفاع
آئی این ایس تبرنے فرانسیسی بحریہ کےساتھ بحری شراکت داری مشق مکمل کی
نئی دہلی،19. جولائی2021:
آئی این ایس تبر نے فرانس کے بریسٹ کی بندرگاہ کا سفر مکمل ہونے پر مورخہ 15 اور 16 جولائی کو بسکے کی خلیج میں فرانس کے بحری فریگیٹ ایف این ایس اکویٹین کے ساتھ بحری شراکت داری مشق کی۔ ایف این ایس اکویٹین سے ٹوین انجن ہیلی کاپٹر  اور فرانسیسی بحریہ کے چار رافیل جنگی طیاروں نے بھی اس مشق میں حصہ لیا۔
جہازوں کے ذریعہ آبدوز شکن ، سطح پر کی جانے والی جنگی مشق، بحری نقطہ نظر سے ری پلینشمنٹ، ہدف پر گولہ باری، وزٹ بورڈ سرچ اینڈ سیزر  ، اسٹیم پاسٹ، ایئر ڈیفنس ، ایئر پکچر کمپائلیشن، ورٹیکل، ری پلینشمنٹ اور کراس ڈیک آپریشن جیسی کئی مہمات کی مشق کی گئی۔ یہ مشق باہمی طور پر انٹرآپریبلٹی بڑھانے اور سمندری خطروں کے خلاف مشترکہ آپریشنزکو مضبوط کرنے کی تئیں سود مند تھی ۔
الیکٹرانکس اور اطلاعات تکنالوجی کی وزارت
گجرا ت کے گاندھی نگر میں ڈجیٹل انڈیا ویک 2022ایکسپو ، ‘‘ڈجیٹل میلے’’میں شائقین کی زبردست تعداد میں شرکت کی وجہ سے، 8جولائی ،2022تک توسیع کردی گئی ہے
گجرات کے گاندھی نگرمیں ہزاروں افراد ڈجیٹل میلہ دیکھنے آئے تاکہ ڈجیٹل میلے میں نمائش کے لئے پیش ، ٹیکنولوجی سے آراستہ اختراعات کا مشاہدہ کرسکیں
ہندوستان کے وزیراعظم جناب نریندرمودی نے 4جولائی کو ‘‘ڈجیٹل انڈیا ہفتہ 2022’’ کا افتتاح کیا ۔ ڈجیٹل انڈیا ہفتے کا ایک اہم لازمی حصہ ، عظیم نمائش ‘‘ڈجیٹل میلہ ’’ہے ، جس میں رہن سہن میں سہولت پیداکرنے کی غرض سے ڈجیٹل انڈیاطریقہ کار کی نمائش کرنے والے 200سے زیادہ اسٹالس لگائے گئے ہیں ۔
گجرات کے گاندھی نگر میں مہاتمامندرکے مقام پر لگائے گئے ‘‘ڈجیٹل میلہ ’’نے میلے میں آنے والے ہزاروں شائقین کے تجسس میں اضافہ کردیاہے ،جو ابھرتی ہوئی ٹیکنولوجیوں کے پویلین میں تازہ ترین اختراعات اورنئی اورجدیدٹیکنولوجیز کو دیکھنے اوران کے بارے میں معلو مات حاصل کرنے کی غرض سے بڑی تعداد میں میلے میں آرہے ہیں ۔ اس میں اے آر/وی آر، ڈرون ٹیکنولوجی ، ڈجیٹل ادائیگیاں ، فنٹیک ، تاتحقیق وترقی آراینڈ ڈی پویلین میڈیکل الیکٹرونکس میں جدید ترین آلات ، تھری ڈی پرنٹنگ ، سیمی کنڈکٹراورنینو ٹیکنولوجی وغیرہ جیسی جدت طرازیوں کی نمائشن کی جارہی ہے۔ جدت طرازی کے جذبے کو پروان چڑھاتے ہوئے ، بہت سے اسٹارٹ اپس اور یونیکورنس کے ذریعہ لگائے گئے اسٹالس ، پُرجوش ہونہار صنعت کاروں اورطلباء وغیرہ سبھی کو اپنی جانب راغب کررہے ہیں ۔
ڈجیٹل انڈیا ہفتہ تقریب کی زبردست کامیابی کے پیش نظر ، اس نمائش کی مدت میں 8جولائی 2022تک توسیع کرنے کا فیصلہ کیاگیاہے تاکہ طلباء ، صنعت کار اور مختلف النوع جغرافیائی خطوں کے شہری نمائش کے لئے پیش نظر مختلف قسم کی ڈجیٹل ٹیکنولوجیز اورطریقہ کار سے مستفید ہوسکیں ۔